text: Horsens tabte topkamp
  26 august 2013 kl. 06.25
  Horsens tog søndag i mod Hobro i en direkte kamp om førstepladsen i 1. division.
  Begge hold havde inden søndagens opgør på Casa Arena Horsens begge maksimumpoint efter fire kampe. Og det var gæsterne, der efter slutfløjtet stadig havde det.
  Sæsonens helt store overraskelse i 1. division, Hobro, vandt nemlig med 5-2.
  AC Horsens' mål blev scoret af André Bjerregaard til 1-2 og Lasse Kryger direkte på frispark til 2-4.
  AC Horsens ligger nu på den oprykningsgivende andenplads, tre point foran Silkeborg.
  